ભુજમાં 3 દિવસ સુધી મહતમ પારો 41.6 ડિગ્રી પર ચીટકી રહ્યા બાદ શનિવારે 2 ડિગ્રીના ઘટાડા સાથે 39.6 ડિગ્રીના આંકે પહોંચ્યો હતો. ગયા રવિવારથી ભુજમાં સતત 6 દિવસ સુધી તાપમાન 40 ડિગ્રીથી ઉપર નોંધાયા બાદ શનિવારે 6 દીવસ પછી પહેલીવાર પારો 40 ડિગ્રીથી નીચે ઉતર્યો હતો. જોકે ભુજમાં સરેરાશ 11 કિ.મીની ઝડપે પવન ફુંકાતા લુ વર્ષાએ ભુજવાસીઓને ગરમીમાંથી નામમાત્ર રાહત આપી નહોતી. સ્થાનિક વર્તારામાં ભુજમાં પારો ફરી ઉંચકાવવાની શકયતા દર્શાવાઇ છે.